CELEX: 62020TN0088
Language: mt
Date: 2020-02-13 00:00:00
Title: Kawża T-88/20: Rikors ippreżentat fit-13 ta’ Frar 2020 – Rivière et vs Il-Parlament

6.4.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/17
            
         
      Rikors ippreżentat fit-13 ta’ Frar 2020 – Rivière et vs Il-Parlament
      (Kawża T-88/20)
      (2020/C 114/18)
      Lingwa tal-kawża: il-Franċiż
      
         Partijiet
      
      
         Rikorrenti: Jérôme Rivière (Nice, Franza) u għaxar rikorrenti oħra (rappreżentant: F. Wagner, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni verbali tal-President tal-Parlament Ewropew tat-13 ta’ Jannar 2020 li tkun ipprojbita l-preżenza ta’ bandiera nazzjonali fuq id-desk ta’ deputat;
               
            
                  —
               
               
                  tikkundanna lill-Parlament Ewropew għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tliet motivi.
      
                  1.
               
               
                  L-ewwel motiv, ibbażat fuq il-ksur u l-iżnaturament fid-dritt u fil-fatt tal-Artikolu 10 tar-Regolament Intern tal-Parlament Ewropew kif ukoll fuq il-ksur tal-Artikolu 4 tat-Trattat dwar l-Unjoni Ewropea, b’mod partikolari sa fejn il-bandiera żgħira mqiegħda minn deputat parlamentari fuq id-desk tiegħu la hija streamer u lanqas banner. Barra minn hekk, il-preżenza ta’ tali bandiera ma tikkomprometti la l-iżvoġiment tajjeb tax-xogħol parlamentari, la l-funzjonament tajjeb tat-tagħmir tal-Parlament, la l-buon ordni fis-sala tas-seduti u lanqas ma tikkostitwixxi aġir mhux f’loku.
               
            
                  2.
               
               
                  It-tieni motiv, ibbażat fuq il-ksur tal-prattika preċedenti tal-Parlament Ewropew u tal-prinċipju ta’ ċertezza legali li hija rrikonoxxuta mill-Qorti tal-Ġustizzja tal-Unjoni Ewropea bħala “rekwiżit fundamentali” skont il-ġurisprudenza.
               
            
                  3.
               
               
                  It-tielet motiv, ibbażat fuq abbuż ta’ poter, sa fejn il-president, ma għandux, waħdu, skont it-termini tal-Artikolu 22 tar-Regolament Intern tal-Parlament Ewropew, is-setgħa li jirrifjuta li jagħti l-kelma lil deputat minħabba l-motiv li invoka. Ir-rikorrenti jsostnu li huwa l-Bureau tal-Parlament Ewropew li jirregola l-kwistjonijiet dwar it-tmexxija tas-seduti.